**ΕΠΑΝΑΛΗΠΤΙΚΕΣ ΑΣΚΗΣΕΙΣ ΓΛΩΣΣΑΣ**

**Ασκήσεις**

* **Διάβασε προσεκτικά το κείμενο και απάντησε στις ερωτήσεις**:

*Βραδιάζει. Τι λαμπρή φωτιά είναι αυτή που φάνηκε στο βουνό! Πρώτος ο Φάνης την είδε. Πρώτος αυτός βλέπει τις ομορφιές της γης και τ΄ ουρανού και τις δείχνει στ΄ άλλα παιδιά: τον ήλιο που βασιλεύει, τα σύννεφα που τρέχουν στον ουρανό, το άστρο που καθρεφτίζεται στο ρυάκι! <<Κοιτάτε>> , είπε, <<μια φωτιά εκεί απάνω!>> κι έδειξε τη φωτιά στα δυο παιδιά, που ήταν μαζί του, στον Μαθιό και στον Κωστάκη. Κάθονταν κι οι τρεις αυτή την ώρα στο πεζούλι της εκκλησίας. <<Ναι, αλήθεια, μια φωτιά!>> είπαν οι άλλοι δυο. Τα παιδιά την κοίταζαν και ρωτούσαν το ένα το άλλο:ποιος τάχα την άναψε; Μήπως οι τσοπάνηδες που βόσκουν τα κοπάδια; Μήπως οι λοτόμοι που κόβουν τα δέντρα με τα τσεκούρια; Ή μήπως κανένας που πήγε να προσκυνήσει στον Άι—Λιά; Κάπου εκεί κοντά είναι αυτό το μοναστήρι.<<Φάνη!Φάνη! Τρεις φωτιές,τρεις φωτιές!>>. Έτσι ακούστηκαν να φωνάζουν τα άλλα δυο παιδιά. Ο Φάνης τις κοίταζε με θαυμασμό. Στη μια φωτιά κοντά είχαν ανάψει κι άλλες δύο. << Να ήμαστε εκεί απάνω!>> , απάντησε ο Φάνης.*

<<Τα ψηλά βουνά>> Ζαχαρία Παπαντωνίου

1. **ΔΙΑΒΑΖΩ 5 ΦΟΡΕΣ ΤΟ ΚΕΙΜΕΝΟ**
2. **ΚΑΝΩ ΑΝΤΙΓΡΑΦΗ <<Ο Φάνης τις κοίταζε ….ο Φάνης>>.**

**3.Συμπληρώνω τα κενά με το κατάλληλο(ι) :**

Ντυθ\_\_τε, ανακαλ\_\_ψτε, γύρ\_\_σε, χρησιμοποι\_\_στε, βοηθ\_\_στε, προσπαθ\_\_στε, κλ\_\_στε, πότ\_\_σε, σκεφτ\_\_τε, κρατηθ\_\_τε, τραβηχτ\_\_τε, αφ\_\_στε, βγ\_\_τε, πι\_\_τε, δαν\_\_στε, αθρ\_\_στε, απαντ\_\_στε, ξυστ\_\_τε, ανεβ\_\_τε, λ\_\_στε, νικ\_\_στε, λυθ\_\_τε

**4. Να αλλάξεις την παρακάτω συνταγή** σαν να δίνεις σε κάποιον οδηγίες να τη φτιάξει εκείνη τη στιγμή.

*Όταν συγκεντρώσεις όλα τα υλικά, παίρνεις ένα μεγάλο μπολ. Βάζεις το μίξερ στην πρίζα. Μετά, σπας 4 αυγά και τα ρίχνεις στο μπολ με αρκετό βούτυρο. Προσθέτεις ένα ποτήρι ζάχαρη και μισό ποτήρι γάλα. Ανακατεύεις καλά. Στη συνέχεια, ρίχνεις μισό κιλό αλεύρι και ξύσμα πορτοκαλιού. Ανακατεύεις μέχρι να γίνει ομοιόμορφο το μείγμα. Το ψήνεις στους 250°Cγια μισή περίπου ώρα.*

**Συγκέντρωσε** όλα τα υλικά

5. **. Να σχηματίσεις λέξεις με πρώτο συνθετικό, αριθμητικό:**

**---Πώς λέγεται αυτός που:**

Έχει **μόνο** ένα χρώμα\_\_\_\_\_\_\_\_\_\_\_\_\_\_\_, έχει **μόνο** ένα φύλλο\_\_\_\_\_\_\_\_\_\_\_\_\_, έχει διάρκεια **μιας** ημέρας\_\_\_\_\_\_\_\_\_\_\_\_\_\_, αποτελείται από **δύο** σελίδες\_\_\_\_\_\_\_\_\_\_\_\_\_ ,έχει **δύο** πόρτες\_\_\_\_\_\_\_\_\_\_\_\_\_\_\_\_, έχει **δύο** χρώματα\_\_\_\_\_\_\_\_\_\_\_\_\_\_\_, έχει **τρεις** τροχούς\_\_\_\_\_\_\_\_\_\_\_\_\_\_, έχει τρεις διαστάσεις\_\_\_\_\_\_\_\_\_\_\_\_\_\_\_\_, έχει τέσσερις γωνίες \_\_\_\_\_\_\_\_\_\_\_, έχει **τέσσερις** πλευρές\_\_\_\_\_\_\_\_\_\_\_\_\_\_\_\_, διαρκεί **πέντε** ώρες\_\_\_\_\_\_\_\_\_\_.

6. **Να συμπληρώσεις τις καταλήξεις των παρακάτω ρημάτων με ε ή αι:**

**ΘΥΜΑΜΑΙ ΤΟ ΕΓΩ ΕΣΥ ΑΥΤΟΣ ΚΑΙ ΑΥΤΟΙ ΜΕ –ΑΙ, ΕΝΩ ΕΜΕΙΣ ΕΣΕΙΣ ΜΕ –Ε.**

εγώ δέχομ\_\_ , εγώ ντύνομ\_\_ , εμείς δεχόμαστ\_\_ ,εμείς ντύνουμ\_\_

εσύ δέχεσ\_\_ , αυτοί ντύνοντ\_\_\_ , εσείς δεχόσαστ\_\_ ,εσύ ντύνεσ\_\_

αυτοί δέχοντ\_\_ , αυτή ντύνετ\_\_\_ , αυτός δέχετ\_\_\_, εσείς ντύνετ\_\_

Μαθηματικά Δ΄ Δημοτικού

Ενότητα 12

Προβληματάκια

1. Η κυρία Άννα κάνοντας 7 ίδια βήματα προχωρά κατά 406εκ.

Πόσα εκατοστά είναι το κάθε της βήμα; (ΕΧΟΥΜΕ ΤΑ ΠΟΛΛΑ ΚΑΙ ΖΗΤΑΜΕ ΤΑ ΛΙΓΑ).

Λύση

Απάντηση: ……………………………………………………………………………………….……………..

1. Ένα τετράγωνο έχει περίμετρο 428μ. Πόσα μέτρα είναι η κάθε του πλευρά; (ΠΟΣΕΣ ΠΛΕΥΡΕΣ ΕΧΕΙ ΤΟ ΤΕΤΡΑΓΩΝΟ?) (ΖΗΤΑΜΕ ΤΑ ΛΙΓΑ Ή ΤΑ ΠΟΛΛΑ?)

Λύση

Απάντηση: ………………………………………………………………………………………………………………….

1. Οκτώ βιβλία μαθηματικών της Δ΄ Τάξης ζυγίζουν 4.320 γραμμάρια. Πόσα γραμμάρια ζυγίζει το κάθε βιβλίο; (ΕΔΩ ΖΗΤΑΜΕ ΤΑ ΛΙΓΑ Ή ΤΑ ΠΟΛΛΑ?) ΟΤΑΝ ΖΗΤΑΜΕ ΤΑ ΛΙΓΑ ΚΑΝΟΥΜΕ………….

Λύση

Απάντηση: …………………………………………………………………………………………………………………..

1. Ο κύριος Μιλτιάδης θέλει να συσκευάσει 715 αυγά σε εξάδες.

Πόσες εξάδες θα σχηματιστούν; (ΜΗΠΩΣ ΘΕΛΕΙ ΝΑ ΜΟΙΡΑΣΕΙ ΔΙΚΑΙΑ?)

Λύση

Απάντηση: ………..…………………………………………………………………………………………………..

**ΕΠΑΝΑΛΗΠΤΙΚΕΣ ΕΡΓΑΣΙΕΣ ΣΤΗ ΜΕΛΕΤΗ**

**ΕΝΟΤΗΤΑ2: Ο πολιτισμός των Ελλήνων και των άλλων άλλων λαών.**

**ΕΡΓΑΣΙΕΣ**

***1. Σημείωσε Σ για τη σωστή και Λ για τη λανθασμένη πρόταση***

* Ο αθλητισμός δε χαρακτηρίζεται μέρος του πολιτισμού. \_\_\_\_
* Στο λαογραφικό μουσείο εκτίθενται παραδοσιακές φορεσιές. \_\_\_\_
* Κάθε χώρα έχει τα ίδια έθιμα με τα δικά μας. \_\_\_\_
* Οι Ολυμπιακοί αγώνες γίνονται μόνο στην Ελλάδα.\_\_\_\_
* Ο δίσκος της Φαιστού ανακαλύφθηκε στη Θράκη. \_\_\_\_
* Ο πολιτισμός είναι δημιούργημα των ανθρώπων. \_\_\_\_\_

**2.** **Τι μπορούμε να βρούμε σε ένα αρχαιολογικό μουσείο; Να διαλέξεις από τις παρακάτω λέξεις αυτές που ταιριάζουν και έπειτα να τις ξαναγράψεις:**

***σπίτι, άγαλμα, μπάλα, πήλινο αγγείο, αυτοκίνητο,κούρος, βιβλία, κόρη, μεταλλικά νομίσματα, ασπίδες, ειδώλια, έπιπλα,μαρμάρινες επιγραφές, φορεσιές, κοσμήματα, μαρμάρινες κολώνες, τμήματα ζωοφόρων, πίνακες ζωγραφικής.***

**Ο ΑΚΑΘΙΣΤΟΣ ΥΜΝΟΣ- ΚΑΝΩ ΑΝΑΓΝΩΣΗ**

4. Οι Χαιρετισμοί

Ο Ακάθιστος Ύμνος ή αλλιώς Χαιρετισμοί, είναι ένα μεγάλο και σπουδαίο ποίημα, γραμμένο τον 6ο αιώνα μ.Χ., που μιλάει στην Παναγία και της λέει επαίνους, ευχαριστίες και προσευχές.  
  
Οι Χαιρετισμοί εμπερικλείουν σε ποιητική μορφή, με πανέμορφα λόγια, όλες οι βασικές διδασκαλίες της Ορθοδοξίας για τον Χριστό, την ενανθρώπισή του, τον ρόλο της Παναγίας για τη σωτηρία του ανθρώπου, την αγνότητα και την αγιότητά Της κτλ., αλλά και για τον αγώνα του ανθρώπου για ένωση με τον Θεό και τη βοήθεια που ζητάει από τον Χριστό και την Παναγία γι” αυτό τον αγώνα.  
  
Ποιητής των Χαιρετισμών είναι μάλλον ο άγιος Ρωμανός ο Μελωδός, ένας από τους μεγαλύτερους ελληνόγλωσσους ποιητές όλων των εποχών. Το ποίημα είναι μελοποιημένο, έχει μουσική και ανήκει στο είδος κλασικής μουσικής του Βυζαντίου που λέγεται «κοντάκιο». Έχει 24 στροφές «οίκους», οι οποίοι αρχίζουν, με τη σειρά, από τα 24 γράμματα της αλφαβήτου.  
  
Πολύ όμορφοι Χαιρετισμοί έχουν γραφτεί και για πολλούς άλλους αγίους, αλλά οι Χαιρετισμοί της Παναγίας είναι η βασική έμπνευση για όλους τους άλλους που έχουν γραφτεί μετά.  
  
Τον 7ο αιώνα, όταν ο λαός της Κωνσταντινούπολης σώθηκε από την επίθεση των Αβάρων μετά από παρέμβαση της Παναγίας, όλοι έψαλλαν στην Αγία Σοφία τον Ακάθιστο Ύμνο όρθιοι, εξ’ ου και το όνομά του. Τότε, μάλλον, γράφτηκε το πασίγνωστο αρχικό τροπάριο «Τη Υπερμάχω Στρατηγώ».  
  
Η Ορθόδοξη Εκκλησία ψάλλει τους Χαιρετισμούς κάθε Παρασκευή βράδυ, τις πρώτες 5 εβδομάδες της Μεγάλης Σαρακοστής.  
  
Για την ακρίβεια, κόβουμε τους Χαιρετισμούς σε 4 κομμάτια, λέγονται «4 στάσεις» και λέμε από ένα κάθε Παρασκευή, ενώ την 5η Παρασκευή λέγεται ολόκληρο το έργο.  
  
Τους Χαιρετισμούς τους απαγγέλλει με τη μουσική τους ο ιερέας. Πριν απ' αυτό, οι ψάλτες έχουν ψάλει ένα άλλο περίφημο μουσικό και ποιητικό έργο, που λέγεται «κανόνας των Χαιρετισμών» (οι κανόνες είναι ένα άλλο είδος βυζαντινής κλασικής μουσικής) και δημιουργός του είναι ένας ακόμη κορυφαίος ποιητής και μουσικός του Βυζαντίου, ο άγιος Ιωσήφ ο Υμνογράφος.

(Από το βιβλίο θρησκευτικών δ δημοτικου)

Επισκεφτείτε την σελίδα στο youtube για να τον ακούσετε:

<https://youtu.be/AilKcx6GWbo>

[**hhttps://www.youtube.com/watch?v=AilKcx6GWbottps://youtu.be/AilKcx6GWbo**](https://youtu.be/AilKcx6GWbo)[**https://youtu.be/AilKcx6GWbo**](https://youtu.be/AilKcx6GWbo)

**ΟΙ ΔΑΣΚΑΛΕΣ. ΟΥΡΑΝΙΑ ΑΝΔΡΙΑΝΟΠΟΥΛΟΥ**

**ΣΟΦΙΑ ΔΑΣΚΑΛΟΠΟΥΛΟΥ**

**ΑΝΤΩΝΙΑ-ΝΕΚΤΑΡΙΑ ΜΠΑΡΜΠΟΠΟΥΛΟΥ**